দেশের সরকার প্রধানের এই ধরনের সম্মান জানানো প্রশাসকের কক্সবাজারে দায়িত্ব পালনের শুরুটা মোটেও সুখকর ছিলো না। তিনি যখন এই জেলার দায়িত্ব গ্রহণ করেন তখন কক্সবাজার জেলা প্রশাসন চরম বিতর্কিত। মাতারবাড়ী কয়লা বিদ্যুৎ প্রকল্পের জমি অধিগ্রহণকে কেন্দ্র করেই ছিলো এই বিতর্কের সূত্রপাত। তাঁর পূর্বসূরির বিরুদ্ধে এই অভিযোগে আদালতে মামলা চলছে। ওই সময়ে চারিদিকে কানাঘুষা চলতে থাকে প্রধানমন্ত্রী নিজে পছন্দ করে একজন সৎ কর্মকর্তাকে কক্সবাজারের জেলাপ্রশাসক নিযুক্ত করেছেন।